**Vi er godt i gang** med fasadene. Det er allerede noen observasjoner og erfaringer fra oppstarten i Tun C:

Det påføres såpe og soppdrepende materiale og deretter vaskes /skylles. Det kan ikke brukes for mye trykk av den grunn at pussen da faller av/kan falle av. Enkelte steder kan det se ut som det ikke er vasket, men det er rent. Husk at vi har en bygningsmasse som er mer enn 25 år. Der hvor det er gjenstående felter med gammel «vekst/groinger» vil håndverkerne ta dette fortløpende når de holder på med veggene.

Vær forberedt på at når det har blitt vasket og spylt så er ikke vinduene særlig pene å se ut igjennom.

Ja – det blir tilgriset på terrasser etter spyling. Det kan vaskes vekk når vi er ferdig.

Det blir noe tråkk gjennom hager, og arbeidere beveger seg utenfor vinduer i alle etasjer.

Entreprenøren ber om at ingen bruker terrassene når det er arbeidere opp i stillasene. Dette fordi det kan oppstå et uhell hvor det mistes verktøy eller annet, og ingen av oss ønsker at noen av dere for eksempel får et malingsspann i hodet. Så dette er et HMS tiltak for alle parter.

Det **er** ulemper med å pusse opp, men det er forbigående, og sluttresultatet blir bra.

Styrets leder (og andre styremedlemmer) får veldig mye henvendelser om dagen. Det bør være unødvendig at flere har meninger om hvordan arbeidet skal utføres og i hvilken rekkefølge, når arbeidet er satt bort til profesjonelle. Det er sluttresultatet som teller. Det skal som tidligere meddelt gjennomføres sluttbefaring etter ferdigstillelse av hvert Tun. Når den befaringen skal gjennomføres kan det være fint å få tilbakemeldinger hvis det er forhold som ikke da er i orden.

**Styret vil ha** alle henvendelser på epost/skriftlig, og vi anmoder om at alle tar ansvar for eget område, og ikke bruker styrets medlemmer som vaktmester, og oppslagsverk for info som allerede finnes. Mye info på våre hjemmesider <https://godthaabhaven.blag.no>

Nå når fasadene etter hvert blir så fine så anmodes det også om at hver og en av oss tar en kritisk observasjon av egen markise og «markisetak». Det er en del av oss som absolutt har en rengjøringsjobb å gjøre der – evt vurdere å anskaffe ny markise.

**VEND**

**Innbetaling** av andre og siste avdrag ifm oppussingen er 30. juni. Dere finner fakturaen samme sted som fellesutgifter (Nettbank/VIPPS).

**Takk** for alle bidrag - slik at det ble en vellykket dugnad. Når det er sagt anmoder vi om at de som bor mot Edelgranveien luker og rengjør ved eget inngangsparti.



**Styret ønsker dere alle en riktig god 17. mai**